CELEX: 32017R0992
Language: sk
Date: 2017-06-12 00:00:00
Title: Vykonávacie nariadenie Komisie (EÚ) 2017/992 z 12. júna 2017, ktorým sa mení vykonávacie nariadenie (EÚ) 2016/2148, pokiaľ ide o vypustenie odkazov na Bieloruskú republiku

13.6.2017   
            
            
               SK
            
            
               Úradný vestník Európskej únie
            
            
               L 149/66
            
         VYKONÁVACIE NARIADENIE KOMISIE (EÚ) 2017/992
   z 12. júna 2017,
   ktorým sa mení vykonávacie nariadenie (EÚ) 2016/2148, pokiaľ ide o vypustenie odkazov na Bieloruskú republiku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2015/936 z 9. júna 2015 o spoločných pravidlách na dovozy textilných výrobkov z určitých tretích krajín, na ktoré sa nevzťahujú bilaterálne dohody, protokoly a iné dojednania alebo iné osobitné dovozné predpisy Únie (1), a najmä jeho článok 17 ods. 3 a ods. 6 a článok 21 ods. 2,
   keďže:
   
               (1)
            
            
               Nariadením (EÚ) 2015/936 sa stanovili množstvové obmedzenia na dovoz určitých textilných výrobkov s pôvodom v určitých tretích krajinách, ktoré sa prideľujú podľa zásady „kto prv príde, ten prv berie“.
            
         
               (2)
            
            
               Nariadením Európskeho parlamentu a Rady (EÚ) 2017/354 (2) sa zrušili autonómne kvóty na dovoz textilu a oblečenia s pôvodom v Bieloruskej republike.
            
         
               (3)
            
            
               Pravidlá riadenia množstvových kvót stanovené vo vykonávacom nariadení Komisie (EÚ) 2016/2148 (3) sa stali zastaranými, pokiaľ ide o textil a oblečenie s pôvodom v Bieloruskej republike. Vykonávajúce nariadenie by sa preto malo zodpovedajúcim spôsobom zmeniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Výboru pre textil zriadeného článkom 30 nariadenia (EÚ) 2015/936,
            
         PRIJALA TOTO NARIADENIE:
   Článok 1
   V prílohe I k vykonávaciemu nariadeniu (EÚ) 2016/2148 sa vypúšťa tabuľka týkajúca sa Bieloruskej republiky.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. júna 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 160, 25.6.2015, s. 1.
   
      (2)  Nariadenie Európskeho parlamentu a Rady (EÚ) 2017/354 z 15. februára 2017, ktorým sa mení nariadenie (EÚ) 2015/936 o spoločných pravidlách na dovoz textilných výrobkov z určitých tretích krajín, na ktoré sa nevzťahujú bilaterálne dohody, protokoly a iné dojednania alebo iné osobitné dovozné predpisy Únie (Ú. v. EÚ L 57, 3.3.2017, s. 31).
   
      (3)  Vykonávacie nariadenie Komisie (EÚ) 2016/2148 zo 7. decembra 2016, ktorým sa stanovujú pravidlá riadenia a prideľovania textilných kvót stanovených na rok 2017 podľa nariadenia Európskeho parlamentu a Rady (EÚ) 2015/936 (Ú. v. EÚ L 333, 8.12.2016, s. 32).